Í þeim tilvikum verður erting frá hvörmum svo mikil á auganu að slímhimna augans vex inn á hornhimnu eða að hornhimna augans þynnist og skemmist . Helstu einkenni hvarmabólgu eru sviði í augum , óskýr sjón , pirringur eins og aðskotahlutur sé í auga , kláði , roði , óþægindi í augum og bjúgur á hvörmum . Rétt er að leggja áherslu á að þurr augu og hvarmabólga koma oft fram saman og þarf því oft að meðhöndla hvort tveggja . Líkt og áður segir er margt á huldu hvað varðar orsök og tilurð þessa sjúkdóms . Hvarmabólga er einnig afar algengur fylgikvilli ýmissa húðsjúkdóma , svo sem flösuexems ( Seborrhoic dermatitis ) og rósaroða ( Rosacea ) . Jafnframt hafa rannsóknir sýnt fram á fylgni hvarmabólgu við Downs-heilkenni . Meðferð hvarmabólgu er oftast ekki flókin en hún krefst töluverðrar natni og reglusemi . Gagnslítið er að bera sýklalyf á hvarmana , þar sem bakteríur þessar eru alls staðar í umhverfi okkar og setjast aftur á hvarmana þegar notkun sýklalyfsins lýkur . Auk annarrar meðferðar er mælt með því að taka lýsi eða Omega - 3 fitusýruperlur . Einstaka sinnum þarf að beita öðrum meðferðarmöguleikum , svo sem sýklalyfjum og fleiru en í flestum tilvikum nægja augnheilbrigðisvörurnar , gelið , froðan og / eða klútarnir . Þvottur hvarma er líka mikilvægur .